**บทนำ**

**1. ลักษณะของแผนพัฒนาท้องถิ่น (พ.ศ.2566 - 2570)**

1. ลักษณะของแผนพัฒนาท้องถิ่น (พ.ศ.2566 - 2570) เป็นแผนพัฒนาขององค์กรปกครองส่วนท้องถิ่นที่กำหนด วิสัยทัศน์ ประเด็น ยุทธศาสตร์ ตัวชี้วัด ค่าเป้าหมาย และกลยุทธ์ โดยสอดคล้องกับแผนการพัฒนาขององค์กรปกครองส่วนท้องถิ่นในเขตจังหวัด แผนพัฒนาอำเภอแผนพัฒนาตำบล แผนพัฒนาหมู่บ้านหรือแผนชุมชนอันมี ลักษณะเป็นการกำหนดรายละเอียดแผนงานโครงการพัฒนา ที่จัดทำขึ้นสำหรับปีงบประมาณแต่ละปี ซึ่งมีความต่อเนื่องและเป็นแผนก้าวหน้าและให้หมายความถึงการเพิ่มเติมแผนพัฒนาท้องถิ่น (พ.ศ.2566 - 2570) เป็นกรอบในการจัดทำงบประมาณรายจ่ายประจำปี งบประมาณรายจ่ายเพิ่มเติมและงบประมาณจากเงินสะสมในช่วงของแผนนั้น รวมทั้งวางแนวทางเพื่อให้มีการ ปฏิบัติให้บรรลุวัตถุประสงค์ตามโครงการพัฒนาที่กำหนดไว้ในแผนพัฒนาท้องถิ่น

**2. เหตุผลและความจำเป็นในการเพิ่มเติมแผนพัฒนาท้องถิ่น (พ.ศ.2566 - 2570)**

ตามหนังสืออำเภอโพธาราม ที่ รบ 0023.14/ว1756 ลงวันที่ 23 เมษายน 2567 เรื่องแนวทางการดำเนินการตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น ได้รับแจ้งจากอำเภอโพธาราม ว่าจังหวัดราชบุรีได้รับแจ้งจากกระทรวงมหาดไทย เพื่อให้องค์กรปกครองส่วนท้องถิ่นสามารถบูรณาการโครงการพัฒนาท้องถิ่นได้อย่างมีประสิทธิภาพเกิดประโยชน์สูงสุดแก่ประชาชน จึงขอให้ผู้ราชการจังหวัด และนายอำเภอ กำกับดูแลให้องค์กรปกครองส่วนท้องถิ่นบริหารแผนพัฒนาท้องถิ่นขององค์กรปกครองส่วนท้องถิ่น สามารถขับเคลื่อนนโยบายของรัฐบาลและภารกิจของกระทรวงมหาดไทยเพื่อนำไปสู่การจัดทำงบประมาณรายจ่ายขององค์กรปกครองส่วนท้องถิ่นให้เกิดผลสัมฤทธิ์ ดังนี้

1. กรณีองค์กรปกครองส่วนท้องถิ่นมีเหตุจำเป็นในการยกเว้นหรือผ่อนผันการปฏิบัติตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติม ให้ผู้ว่าราชการจังหวัดมีอำนาจในการยกเว้นหรือผ่อนผันการปฏิบัติงานขององค์กรปกครองส่วนท้องถิ่นภายในจังหวัดและรายงานกระทรวงมหาดไทยทราบ ภายในสิบห้าวันนับแต่วันที่ยกเว้นหรือผ่อนผันนั้น ในการดำเนินการให้สำนักงานส่งเสริมการปกครองท้องถิ่นจังหวัดแจ้งองค์กรปกครองส่วนท้องถิ่นแสดงเหตุผลในการของยกเว้นหรือผ่อนผันตามแบบรายงานของยกเว้นการปฏิบัติตามระเบียบฯ
2. กรณีองค์กรปกครองส่วนท้องถิ่นจะดำเนินการจัดทำโครงการพัฒนาท้องถิ่นที่เกี่ยวกับโครงการพระราชดำริ งานพระราชพิธี รัฐพิธี นโยบายรัฐบาล และนโยบายกระทรวงมหาดไทย ให้องค์กรปกครองส่วนท้องถิ่นดำเนินการตามระเบียบว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติม ข้อ 22/2 เป็นอำนาจของผู้บริหารท้องถิ่น โดยการดำเนินงานให้ผู้บริหารท้องถิ่นสั่งการเจ้าหน้าที่ที่เกี่ยวข้องดำเนินการจัดทำรายละเอียดตามเค้าโครงการของแผนพัฒนาท้องถิ่นที่กระทรวงมหาดไทยกำหนด (แบบ ผ.01 และแบบ ผ.02)

 จึงมีความจำเป็นต้องจัดทำแผนพัฒนาท้องถิ่น พ.ศ.2566 – 2570 เพิ่มเติม ครั้งที่ 2/2567 โดยอาศัยอำนาจตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 แก้ไขเพิ่มเติมถึง (ฉบับที่ 3) พ.ศ.2561 ข้อ 22/2

**3. วัตถุประสงค์ของการเพิ่มเติมแผนพัฒนาท้องถิ่น พ.ศ.2566 – 2570**

1. เพื่อให้องค์กรปกครองส่วนท้องถิ่นใช้แผนพัฒนาท้องถิ่นที่เพิ่มเติมเป็นกรอบในการ จัดทำ งบประมาณรายจ่ายประจำปี งบประมาณรายจ่ายเพิ่มเติม งบประมาณจากเงินสะสม และของบประมาณ จากหน่วยงานอื่น ๆ รวมทั้งวางแนวทางเพื่อให้มีการปฏิบัติให้บรรลุวัตถุประสงค์ตามโครงการพัฒนาที่กำหนดไว้ ในแผนพัฒนาท้องถิ่น

2. เพื่อให้การจัดทำโครงการในการแก้ปัญหาตามแผนพัฒนาท้องถิ่น พ.ศ.2566 - 2570 มีความสอดคล้องกับสภาพพื้นที่และสถานการณ์ในปัจจุบันมากที่สุด ~

3. เพื่อตอบสนองต่อความต้องการของประชาชนในพื้นที่ และแก้ไขปัญหาความเดือดร้อน จำเป็นเร่งด่วนของประชาชน

4. เพื่อสนับสนุนและสนองต่อนโยบายต่าง ๆ ของรัฐบาล

**4. ขั้นตอนของการเพิ่มเติมแผนพัฒนาท้องถิ่น (พ.ศ.2566 - 2570)**

การเพิ่มเติม ตามระเบียบกระทรวงมหาดไทย ว่าด้วยการจัดทำแผนพัฒนาขององค์กร ปกครองส่วนท้องถิ่น พ.ศ. 2548 แก้ไขเพิ่มเติมถึง (ฉบับที่ 3) พ.ศ.2561

ข้อ 22/2 ในกรณีการเพิ่มเติมหรือเปลี่ยนแปลงแผนพัฒนาท้องถิ่นที่เกี่ยวกับโครงการพระราชดำริ งานพระราชพิธี รัฐพิธี นโยบายรัฐบาล และนโยบายกระทรวงมหาดไทยให้เป็นอำนาจของผู้บริหารท้องถิ่น สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติมหรือเปลี่ยนแปลงในสภาองค์การบริหารส่วนตำบลพิจารณาตามมาตรา 46 แห่งระราชบัญญัติสภาตำบลและองค์การบริหารส่วนตำบล พ.ศ. 2537 ด้วย และเมื่อแผนพัฒนาท้องถิ่นที่เพิ่มเติมหรือเปลี่ยนแปลงได้รับความเห็นชอบแล้วให้ปิดประกาศให้ประชาชนทราบโดยเปิดเผยไม่น้อยกว่าสามสิบวัน นับแต่วันที่ได้รับความเห็นชอบการเพิ่มเติมเปลี่ยนแปลงแผนพัฒนาท้องถิ่น ดังกล่าว

ดังนั้น เพื่อให้การดำเนินงานเป็นไปอย่างถูกต้อง เทศบาลตำบลบ้านสิงห์ จึงได้ เพิ่มเติม

แผนพัฒนาท้องถิ่น พ.ศ.2566 - 2570 เพิ่มเติม ครั้งที่ 2/2567 ตามระเบียบฯ และตาม อำนาจหน้าที่ขององค์กรปกครองส่วนท้องถิ่น ภายใต้ยุทธศาสตร์การพัฒนาของเทศบาลตำบลบ้านสิงห์ เพื่อพัฒนาท้องถิ่น ต่อไป